joelniklaus/EU_Wikipedias huggingface dataset:
Pranas Džiaukštas

Pranas Džiaukštas (1925 m. spalio 4 d. Mukiškiuose, Švenčionių valsčius – 2013 m. liepos 29 d. Ringauduose, Kauno rajonas) – Lietuvos miškininkas, biomedicinos mokslų daktaras.

Biografija 
1948 m. baigė Švenčionių vidurinę mokyklą. 1948–1953 m. studijavo Lietuvos žemės ūkio akademijos Miškų ūkio fakultete, miškų ūkio inžinierius. 1953–1957 m. mokėsi SSRS MA Miškų instituto aspirantūroje. 1957–1962 m. dirbo Miškų ūkio instituto Dubravos miškų tyrimo stotyje vyr. moksliniu bendradarbiu. 1959 m. SSRS MA miško institute apgynė disertaciją „Lazdyno formos ir miškininkystės pagrindai jo ūkiui organizuoti Lietuvos plačialapiuose miškuose“, žemės ūkio mokslų kandidatas.  1962–1993 m. dėstė Lietuvos žemės ūkio akademijoje, 1968–1990 m. Miškų ūkio fakulteto dekanas; nuo 1964 m. docentas. Palaidotas Tabariškių kapinėse.

Mokslinė veikla 
Mokslinio darbo sritis – miško sėklininkystė, sodmenų auginimas, miško želdinimas.

Bibliografija 
 Dendrologija (su kt., 1963 m., 2 laida 1973 m.)
 Miškininkystė (su kt., 1967 m.)
 Medelyno kursinio projekto metodiniai nurodymai. – Kaunas, 1977. – 60 p.
 Metodiniai patarimai medelyno kursiniam projektui ruošti. – Kaunas, 1983. – 56 p.

Įvertinimas 
 1974 m. LTSR nusipelnęs miškininkas
 2002 m. Lietuvos miškininkų sąjungos garbės narys

Šaltiniai 

Lietuvos miškotyrininkai
Lietuvos žemės ūkio teoretikai
Lietuvos dėstytojai
Antonov An-3

Antonov An-3 yra ukrainietiškas žemės ūkio paskirties lėktuvas. Iš esmės tai turbosraigtinis An-2 variantas. Pirmasis jo skrydis buvo įvykdytas dar 1980 m. gegužės 13 d., tačiau dėl vyriausybės mažo dėmesio projektui, darbai vyko labai lėtai ir bandomieji skrydžiai buvo baigti tik 1991 metais.

Lėktuvas pavadintas An-3, tačiau šis pavadinimas nebuvo paskirtas laikantis numeracijos sekos. Jis gavo tokį pavadinimą todėl, kad buvo projektuojamas kaip An-2 pakaitalas.

Antonov orlaiviai
Gaudeamus (radijo stotis)

KTU radijas Gaudeamus – nekomercinė Kauno technologijos universiteto (KTU) radijo stotis, transliavusi programą
internetu bei 93,6 MHz dažniu Kauno mieste. Radijo studija buvo įsikūrusi Kultūros centre, KTU III rūmuose, adresu Laisvės al. 13, Kaunas.

Istorija 
KTU internetinė radijo stotis „Gaudeamus“ įkurta 2005 m. 2008 m. vasario mėnesį Lietuvos Ryšių reguliavimo tarnyba suteikė teisę radijo stočiai transliuoti programą ir FM bangomis 93,6 MHz dažniu Kauno mieste.

KTU radijo stoties „Gaudeamus“ idėjos autorius ir įkūrėjas – Humanitarinių mokslų fakulteto dekanas prof. Giedrius Kuprevičius, pavadinęs stotį „Gaudeamus“ vardu. Jis ilgą laiką atliko radijo programos redaktoriaus pareigas. 

Radijo veikla nuo 2015 m. sausio 1 d. nevykdoma. Sprendimas nutraukti veiklą priimtas įvertinus žmogiškuosius ir finansinius išteklius, kanalo vertę KTU tikslams, klausytojų auditoriją bei techninius niuansus (perkėlus anteną). Šis sprendimas buvo suderintas su radijo kilmės vieta (Kauno technologijos universiteto Humanitarinių mokslų fakultetas (SHMMF)).

Misija 
„Gaudeamus“ radijo stoties tikslas – transliuoti įvairią, mažiau populiarią muziką, kurios mėgėjų akademinės bendruomenės tarpe yra dauguma, bei būti šios žmonių grupės aktualiu eteriu žinių ir informacijos prasme. Ruošiant atskiras radijo laidas ar specifinius radijo projektus bendradarbiauta su kitais Lietuvos universitetais. Didelis dėmesys skirtas tiesioginėms kultūrinių bei muzikinių renginių transliacijoms, suteikiant galimybę kiekvienam išgirsti kokybišką ir kartais sunkiau atrandamą muziką.

Nuostatai 
Pagal Lietuvos radijo ir televizijos komisijos (LRTK) išduotą transliuotojo licenciją radijo stoties charakteristikos buvo tokios:

 programos pavadinimas – Gaudeamus
 programos pobūdis – muzikinis
 programos formatas – džiazo muzika (paprastasis, greitasis, modernusis džiazas)
 programos transliavimo trukmė per parą – 24 valandos
 programos transliavimo trukmė per savaitę – 168 valandos
 programos kalba – lietuvių

Šaltiniai 

 YouTube
 Everything2

Nuorodos 
 „Gaudeamus“ oficialus „Facebook“ puslapis
 

Lietuvos radijo stotys
Kauno visuomenės informavimo priemonės
Luca Badoer

Luca Badoer (g. 1971 m. sausio 25 d. Montebeluna, Italijoje) – buvęs Formulės 1 pilotas iš Italijos, lenktyniavęs Scuderia Italia, Minardi, Forti ekipose, nuo 1998 iki 2010 m. buvo Scuderia Ferrari ekipos pilotas bandytojas.

Formulė 1 
Italas debiutavo Formulėje 1 1993 m. Scuderia Italia komandoje, kuri tuo metu buvo pati lėčiausia visame peletone. Dažniausiai jis lenkdavo savo labiau patyrusį komandos draugą Michele Alboreto. Nepaisant to, kitame sezone italas buvo tik komandos pilotas bandytojas. Į piloto vietą jis grįžo 1995 m. Minardi ekipoje. Geriausias to sezono rezultatas buvo dvi aštuntos vietos Kanados ir Vengrijos GP. Kitais metais jis perėjo į Forti ekipą, tačiau joje geriau pasirodyti nepavyko.

Nuo 1997 m. jis pradėjo dirbti su Scuderia Ferrari ekipa kaip jos pilotas bandytojas. 1998 m. jis buvo pagrindinis Minardi ekipos pilotas, o nuo 1999 m. iki dabar jis dirba Ferrari ekipos pilotu bandytoju.

2009 metų rugpjūčio 11 dieną buvo patvirtinta, kad jis sugrįš į F1 po beveik 10 metų pertraukos ir pakeis susižeidusį Felipe Massą 2009 metų Europos Grand Prix metu, Valensijoje. Massa buvo sužeistas antroje kvalifikacijos dalyje 2009 metų Vengrijos GP metu, kuomet nuo Rubenso Barichello Brawn GP bolido nukritusi spyruoklė pataikė į Felipe Massa šalmą, ko pasekoje Felipe neteko sąmonės ir trenkėsi į padangų sieną. Michaelis Schumacheris turėjo pakeisti Felipe, bet kaklo trauma, patirta anksčiau važiuojant motociklu privertė jį atsisakyti savo planų grįžti į F1 bolidą. Ferrari patvirtino, kad Luca Badoer, ilgiausiai testuojantis Ferrari bolidus pilotas-bandytojas, pakeis Felipe Massą vietoje Michaelio Schumacherio. Italas dalyvavo dvejose lenktynėse – Europos GP jis finišavo 17-tas, o Belgijoje – 17-tas.

2010 m. gruodžio mėnesį italas paskelbė, kad pasitraukia iš Ferrari gretų.

Formulės 1 rezultatai

Nuorodos 

Italijos Formulės 1 lenktynininkai
Geosinchroninė orbita

Geosinchroninė orbita – orbita apie Žemę, kurios sinodinis periodas sutampa su Žemės žvaigždiniu sukimosi periodu. Tai reiškia, kad fiksuotoje Žemės vietoje esančio stebėtojo atžvilgiu palydovas, esantis geosinchroninėje orbitoje, grįžta į tą patį tašką danguje kiekvieną dieną lygiai tuo pačiu laiku.

Praktiškai bet kuri orbita, kurios periodas yra lygus Žemės rotaciniam periodui, iš esmės yra geosinchroninė. Tačiau šis terminas dažniausiai naudojamas kalbant apie specifinį geosinchroninės orbitos atvejį, kai orbita yra žiedinė (arba beveik žiedinė) ir tiesiai virš pusiaujo. Tokia orbita kartais vadinama geostacionaria.

Geosinchroninėje orbitoje esantys dirbtiniai palydovai naudojami telefonijai, televizijos retransliacijai, navigacijai ir meteorologijai.

Dangaus mechanika
Žemė
Būbliškė (Upyna)

Būbliškė – kaimas Šilalės rajono savivaldybėje, Upynos seniūnijoje, prie Bremenos upelio.

Gyventojai

Šaltiniai 

Šilalės rajono savivaldybės gyvenvietės
Driežai (Upyna)

Driežai (Dryžai) – kaimas Šilalės rajono savivaldybėje, Upynos seniūnijoje, dešiniajame Akmenos krante, 1 km į šiaurės rytus nuo Biržų Lauko. Kaimas minimas 1779 m. Šilalės parapijos vizitacijos akte. Driežuose, Akmenos slėnio viršuje yra alkakalnis vadinamas Saulėkalniu. Dar kaime yra koplyčia, statyta 1920 metais. kaimo aukščiausias taškas 116,4 m virš jūros lygio.

Gyventojai

Šaltiniai 

Šilalės rajono savivaldybės gyvenvietės
Dungeriai

Dungeriai – kaimas Šilalės rajono savivaldybėje, Upynos seniūnijoje, prie pat Varsėdžių, abipus Akmenyno upelio.

Istorija 
Kaimas minimas nuo 1667 metų, kai čia buvo dvaro žemė. Nuo 1843 metų dvarą valdė Burneikos. Jie rėmė 1863 metų sukilimo dalyvius ir palaikė tautos atgimimo idėja, todėl dvare buvo apsilankę ir Maironis, ir Šatrijos Ragana, ir Adomas Jakštas. Tačiau 1940 metais dvaras nacionalizuotas ir ilgainiui sunyko.

Gyventojai

Šaltiniai 

Šilalės rajono savivaldybės gyvenvietės
Dungeriukai

Dungeriukai – kaimas Šilalės rajono savivaldybėje, Upynos seniūnijoje, 1 km į šiaurę nuo Dungerių. Kaime stūkso piliakalnis, vadinamas Zamėkalniu, gerai matomas nuo autostrados. Kalno pavadinimas yra pusiau lenkiškas zamek reiškia – piliakalnį.

Gyventojai

Šaltiniai 

Šilalės rajono savivaldybės gyvenvietės
Katedros aikštė

Katedros aikštė – žymiausia Lietuvos aikštė, esanti Vilniaus senamiestyje, į dešinę nuo neoklasicistinio stiliaus Katedros; viena iš anksčiausiai paminėtų Vilniaus vietovių, senovės kronikose ir legendose vadinta Šventaragio slėniu. Žinoma kaip renginių, susibūrimų, Atgimimo laikotarpiu – mitingų vieta.

Istorija 
XIII a. šioje aikštėje stovėjo žemutinė pilis, kurią sudarė Lietuvos Didžiosios Kunigaikštystės administracinis ir gynybinis centras, arsenalas ir religinės institucijos.

Katedros bokšto apatinė dalis – gotikos laikus menantis gynybinis bokštas. Už jo kadaise, ribodama pilies įtvirtinimus, tekėjo Vilnia.

Nuo XIV a. pabaigos vakarinė kalno papėdės dalis priklausė Vilniaus vyskupui.

Per 1831 m. sukilimą caro nurodymu pilių teritorijoje buvo įrengta antros kategorijos tvirtovė, apėmusi visą akimis aprėpiamą peizažą, dalį šalia esančio Botanikos (dab. Sereikiškių sodo). Išsiplėtė prie Neries. Kai kurie įtvirtinimai buvo perkelti ir į kitą Neries krantą (priešais Vilnios žiotis).

XIX a. pradžioje nugriovus Žemutinės pilies gynybinę sieną, buvo suformuota Aikštė.

1905 m. Katedros aikštėje pastatytas paminklas Jekaterinai II. Išmontuotas 1915 m.

1996 m. pastatytas paminklas Gediminui.

Šaltiniai

Nuorodos 
Istorinė ir urbanistinė raida 

Vilniaus aikštės
Vilniaus senamiestis
Taujėnų valsčius

Taujėnų valsčius () – buvęs administracinis-teritorinis vienetas dabartinės vidurio rytų Lietuvos teritorijoje, į šiaurę nuo Ukmergės. Centras – Taujėnai.

Istorija 

Minimas nuo XVI a. 1-osios pusės, atkurtas XIX a. Valsčius panaikintas 1950 m. birželio 20 d., jo teritorija priskirta Kavarsko rajonui (8 apylinkės) ir Ukmergės rajonui (1 apylinkė).

|-
| 1923 || 263 || 8357 || 1684 || ||
|-
| 1949-01-01  || 265 || || || 9 apylinkės  ||
|}

Suskirstymas

Gyvenvietės 

Valsčiuje 1923 m. surašymo metu buvo šios gyvenvietės:

 Akmenytės vs.
 Albickėlių k.
 Albickėlių vs.
 Aukštalaukės vs.
 Bagnapolio vs.
 Balalių dv.
 Balalių k.
 Balalių plv.
 Baraučiznos k.
 Baravykų k.
 Blauzduvės vs.
 Bugeniškių dv.
 Čebatoriškių k.
 Dameikių k.
 Dembuvkos (Ąžuolytės) plv.
 Dumblių vs.
 Gaidelių k.
 Gaivenių k.
 Garbenų k.
 Gaspariškių k.
 Gelučių k.
 Gelučių vs.
 Genetinių k.
 Giedraitiškių k.
 Gudelių k.
 Ilgatrakio vs.
 Ivankos vs.
 Jadvišynės I vs.
 Jadvišynės II vs.
 Janušių k.
 Jasiuliškių I vs.
 Jasiuliškių II dv.
 Jusiškio k.
 Kalnelių vs.
 Kalnų vs.
 Kapelių vs.
 Kartanų (Augustinavos) vs.
 Kartanų k.
 Kartanų plv.
 Konstantinavos dv.
 Kraupėnų k.
 Krenkalnio (Pustagirio) vs.
 Kurklintiškių k.
 Laukagalių I k.
 Laukagalių II k.
 Laviškėlių vs.
 Laviškių dv.
 Laviškių k.
 Lėnų k.
 Lėnų plv.
 Makoriškių vs.
 Maldenių k.
 Mariniškių k.
 Mažeikių k.
 Misonių vs.
 Miškinių k.
 Miškinių vs.
 Namikių k.
 Namikių plv.
 Naručių k.
 Naujasodžių k.
 Neprausčių k.
 Neprausčių plv.
 Novoroždestvenskos k.
 Paežerio vs.
 Pagojo vs.
 Pakėnų k.
 Pamernackų k.
 Pamušės dv.
 Pamušės k.
 Pamušio dv.
 Pastrazdiškių vs.
 Pausiogynės vs.
 Paužuolių k.
 Piltekų vs.
 Pravackų k.
 Punių k.
 Pupeliškių vs.
 Pustagirių vs.
 Radeckų (Kongeliškių, Vološini
 Radeckų plv.
 Radžiūnų k.
 Radžiūnų plv.
 Ringelių k.
 Ringių k.
 Sakusčių k.
 Samboliškių vs.
 Skabeikių k.
 Skaistužio vs.
 Staskūniškių dv.
 Steprų vs.
 Strazdų plv.
 Svirnų Aukšt. dv.
 Svirnų Žem. dv.
 Šalnų k.
 Šarkėnų k.
 Šelkavos dv.
 Šilų (Bagumilavos, Šilagalio)
 Šiukštiškėlių k.
 Šiukštiškių k.
 Šivelų k.
 Šlaitų k.
 Šlenių k.
 Šobliškių (Jakūbiškio) k.
 Švikaučiškių k.
 Taujankų k.
 Taujėnų dv.
 Taujėnų k.
 Taujėnų mstl.
 Trakų k.
 Tulušių k.
 Ungurių k.
 Užkapių vs.
 Užulėnio k.
 Užupušių k.
 Užuraisčių vs.
 Vadų k.
 Vagarių k.
 Varilėnų k.
 Varžų k.
 Vilpišių k.
 Viškonio dv.
 Vladislavavos (Smėlytės) vs.
 Žibučių k.
 Žilvičupės k.
 Žiogelėnų I vs.
 Žiogelėnų II vs.
 Žiogų vs.
</div>

Gyventojai

Žymūs žmonės 

|-
| 1829 || Zamūšė || Boleslovas Dluskis, vienas žymiausių 1863 m. sukilimo vadų Lietuvoje, tapytojas ir gydytojas || 1905
|-
| 1874 || Užulėnis || Antanas Smetona, Lietuvos prezidentas || 1944
|-
| 1891 || Radeckai || Vaclovas Griganavičius, karininkas || 1940
|-
| 1892 || Baleliai || Ignas Bujakas, gydytojas || 1983
|-
| 1909 || Šalnos || Vaclovas Baravykas, pedagogas || 1974
|-
| 1928 || Šarkėnai || Alfonsas Gudzevičius, dailininkas || 2009
|-
| 1937 || Šalnos || Alfonsas Čekauskas, pedagogas || 2019
|}

Šaltiniai 

LDK valsčiai
Ukmergės apskrities valsčiai
Rumšiškių valsčius

Rumšiškių valsčius () – buvęs administracinis-teritorinis vienetas dabartinės vidurio Lietuvos teritorije, dešiniajame Nemuno krante, į rytus nuo Kauno. Centras – Rumšiškės.

Istorija

XV a. pabaigoje – XVI a. pradžioje minimas Rumšiškių valsčius. 1508 m. jis minimas kaip vienas iš keturių Kauno apskrities valsčių.  1557 m. buvo karališkasis valsčius.

Atkurtas 1861 m., panaikintas 1950 m. birželio 20 d., jo teritorija perduota Kaišiadorių rajonui (7 apylinkės).

|-
| 1923 m. || 148 || 5730 || 1103 || ||
|-
| 1949-01-01  || 150 || || || 7 apylinkės  ||
|}

Viršaičiai 
 Simas Zareckas, XX a. tarpukaris

Suskirstymas

Gyvenvietės

Valsčiuje 1923 m. gyventojų surašymo metu buvo šios gyvenvietės:

 Aleksandruvkos k.
 Aštrago k.
 Baniškių k.
 Bartkūnų k.
 Byliškės (Vojakiškės) k.
 Būdos vs.
 Dambravos k.
 Dyliškės vs.
 Dovainonių I k.
 Dovainonių II k.
 Dovainonių III k.
 Frankavos-Bartkūnų plv.
 Gastilonių k.
 Gojaus vs.
 Grabučiškės k.
 Guronų k.
 Gūtos k.
 Jekštonių k.
 Jurgiškės k.
 Kalnelio (Gorkų) vs.
 Kapitoniškės plv.
 Karčupio k.
 Kieliškių k.
 Lašinų k.
 Leliušių k.
 Livintų k.
 Mackūnų k.
 Milžinų k.
 Mozūriškės vs.
 Naujasodžių k.
 Paažerių (Pievelės) k.
 Pagirio (Paliesio) k.
 Panerio k.
 Pašulių k.
 Pentiškių k.
 Petriškių dv.
 Piktavydžio k.
 Pravieniškės k.
 Rumšiškių mstl.
 Šilinių vs.
 Uogintų dv.
 Užtakio k.
 Vigoniškių plv.
 Vojakiškių (Byliškės) vs.
 Vosyliškių dv.
 Zasciankos dv.
</div>

Gyventojai

Žymūs žmonės 

|-
| 1857 || Uogintai || Juozas Kačinskas, veterinaras || 1932
|-
| 1924 || Dambrava || Petras Limanauskas, tekstilininkas || 1999
|}

Šaltiniai 

LDK valsčiai
Kaišiadorių apskrities valsčiai
Kauno apskrities valsčiai
Gelgaudiškio valsčius

Gelgaudiškio valsčius (, ) – buvęs administracinis-teritorinis vienetas dabartinės pietvakarių Lietuvos teritorijoje, kairiajame Nemuno krante, į šiaurę nuo Šakių. Centras – Gelgaudiškis.

Istorija 

Valsčius buvo įkurtas 1863 m. 1905 m. gruodžio 11 d. valsčiaus valdyboje ir pradinėje mokykloje valstiečiai sunaikino dokumentus ir knygas. Už tai valsčiui skirta 100 rublių bauda. Valsčius panaikintas 1950 m. birželio 20 d., jo teritorija perduota Šakių rajonui (7 apylinkės).

|-
| 1923 || 124 || 4410 || 900 || ||
|-
| 1949-01-01  || 126 || || || 7 apylinkės  ||
|}

Suskirstymas

Gyvenvietės 

1923 m. surašymo metu valsčiuje buvo šios gyvenvietės:

 Albertiškių k.
 Anapolio dv.
 Bartupio dv.
 Basčių
 Bonkiškės k.
 Dambravos dv.
 Daugirdiškių k.
 Daujočių k.
 Dievalės (Boskavalės) dv.
 Dobkūniškės dv.
 Elizavos k.
 Emaslavos dv.
 Gelgaudiškio Aukšt. dv.
 Gelgaudiškio dv.
 Gudlankio dv.
 Jankūnų k.
 Jotiškių k.
 Keršių k.
 Klerapolio dv.
 Kregždančių k.
 Laukeliškių vs.
 Maštaičių dv.
 Maštaičių k.
 Mozūriškių k.
 Narkūnų k.
 Pajotijo dv.
 Pakalniškių k.
 Papiškių dv.
 Papiškių k.
 Piesčių k.
 Pranciškavos dv.
 Šimkų (Kurtinių) k.
 Štanaičių k.
 Trako dv.
 Urniškės k.
 Vaivadiškės vs.
 Valenčiūnų vs.
 Varciulių (Kraujičių) k.
 Zuikynės k.
</div>

Gyventojai

Tautinė sudėtis 

1923 m. gyveno 4410 žmonių:

 Lietuviai - 97% (4279);
 Vokiečiai - 2,4% (104);
 Kiti - 0,6% (27).

Žymūs žmonės 

|-
| 1821 || Vaivadiškė || Antanas Martynaitis, kunigas || po 1880
|-
| 1877 || Narkūnai || Jurgis Gegužis, knygnešys || 1943
|-
| 1887 || || Stasys Mikelkevičius, kunigas || 1977
|-
| 1892 || Aukštasis Gelgaudiškis || Raimundas Liormanas, karininkas || 1979
|}

Šaltiniai 

Naumiesčio apskrities valsčiai
Šakių apskrities valsčiai
Buvę Suvalkų gubernijos valsčiai
Priekulės rajonas

Priekulės rajonas – 1950–1959 m. LTSR administracinis-teritorinis vienetas Lietuvos vakaruose, į pietryčius nuo Klaipėdos. Centras – Priekulė.

Istorija 

Rajonas sudarytas 1950 m. birželio 20 d. iš Priekulės miesto, Klaipėdos apskrities 15 apylinkių ir Šilutės apskrities 14 apylinkių. 1950–1953 m. įėjo į Klaipėdos sritį.  1959 m. gruodžio 7 d. rajonas panaikintas, jo teritorija:
 Priekulė, Agluonėnų apylinkė, Bruožių apylinkė, Dituvos apylinkė, Liepaičių apylinkė, Mataičių apylinkė, Pėžaičių apylinkė, Venckų apylinkė ir Veiviržėnų apylinkė perduotos Klaipėdos rajonui;
 Inkaklių apylinkė, Saugų apylinkė, Stemplių apylinkė, Šalpėnų apylinkė, Švėkšnos apylinkė, Tvaskučių apylinkė ir Vilkyčių apylinkė perduotos Šilutės rajonui.

Rajone buvo leidžiamas laikraštis „Lenino keliu“.

|-
| 1950 m.  || || || 29 apylinkės || 1 miestas (Priekulė)
|-
| 1954 m.  || || || 15 apylinkių || 1 miestas, 2 miesteliai (Švėkšna, Veiviržėnai)
|-
| 1959 m.  || 872 || || 15 apylinkių || 1 miestas, 2 miesteliai
|}

Šaltiniai
Prienų apskritis

Prienų žemė (), arba Prienų apskritis, Prienų pavietas buvo Lietuvos Didžiosios kunigaikštystės administracinis vienetas, egzistavęs 1791-1795 m. Centras – Prienai.

Apskritis užėmė pietinę Suvalkiją, kur dabar yra Prienų, Marijampolės, Kalvarijos, Vilkaviškio rajonai.

Istorija 
Apskritis sudaryta 1791 m. iš pietinių Kauno apskrities (20 parapijų), tarp kurių buvo Alvitas, Balbieriškis, Bartninkai, Gražiškiai, Kalvarija, Pajevonys, Prienai, Punia, Ūdrija, Vilkaviškis, Vištytis, Vladislavovas. Iš pradžių liko Trakų vaivadijoje, bet nuo 1793 m. priskirta Merkinės vaivadijai.

1795 m. per Lenkijos ir Lietuvos valstybės trečiajį padalijimą panaikinta. Rytinė jos dalis į rytus nuo Nemuno jos teritorija atiteko Rusijos imperijai (Trakų apskričiai). Užnemunė - Prūsijos karalystei (Marijampolės apskričiai).

Po kelių šimtmečių pertraukos To paties pavadinimo apskritis, tik gerokai mažesnėje teritorijoje, vėl sudaryta 1946 m. birželio 24 d. LTSR sudėtyje.

Šaltiniai 
 Прэнскі павет на сайце Электронная энцыклапедыя «Вялікае Княства Літоўскае»

Prienų apskritis
Trakų vaivadijos apskritys
Merkinės vaivadija
Upytės pavietas

Upytės pavietu vadinta:

 Upytės valsčius,
 Upytės apskritis (nuo XVII a. pabaigos).
Dvarviečiai (Upyna)

Dvarviečiai – kaimas Šilalės rajono savivaldybėje, Upynos seniūnijoje, 1 km į pietus nuo Upynos, kairiajame Šunijos upelio krante. Upynos seniūnijoje yra tik kaimo dalis, kita dalis – Skaudvilės seniūnijoje.

Gyventojai

Šaltiniai 

Šilalės rajono savivaldybės gyvenvietės
Eželiškės

Eželiškės – kaimas Šilalės rajono savivaldybėje, Upynos seniūnijoje, 2 km į šiaurės rytus nuo Požerės ežero. Kaimo pietus kerta A1 automagistralė.

Gyventojai

Šaltiniai 

Šilalės rajono savivaldybės gyvenvietės
Aukštutiškė

Aukštutiškė – kaimas Šilalės rajono savivaldybėje, Upynos seniūnijoje, 1 km į pietus nuo Varsėdžių. Kaime gyventojų nebėra.

Gyventojai

Šaltiniai 

Šilalės rajono savivaldybės gyvenvietės
Gaidėnai

Gaidėnai – kaimas Šilalės rajono savivaldybėje, Upynos seniūnijoje, kairiajame Bremenos upelio krante. Į vakarus nuo kaimo yra Gaidėnų ežeras ir jį supanti pelkė.

Istorija 
Tai yra anksčiausiai paminėta apylinkių gyvenvietė – 1339 metais. Vėliau kaimas minimas ir 1562 metų Karšuvos valsčiaus inventoriuje. 2 km į pietus nuo Gaidėnų yra alkakalnis, dar vadinamas Alkos kalnu. Senovėje ant to kalno aukodavo gaidžius už gerą derlių, iš tokio aukojimo ritualo ir kilo kaimo pavadinimas.

Gyventojai

Šaltiniai 

Šilalės rajono savivaldybės gyvenvietės
Galvyčiai (Šilalė)

Galvyčiai – kaimas Šilalės rajono savivaldybėje, Upynos seniūnijoje, 1 km į šiaurės rytus nuo Upynos. Galvyčiuose yra Upynos žydų kapinės. Kapinių vakariniame pakraštyje yra masinė holokausto aukų kapavietė.

Gyventojai

Šaltiniai 

Šilalės rajono savivaldybės gyvenvietės
Gaubtys

Gaubtys – kaimas Šilalės rajono savivaldybėje, Upynos seniūnijoje, į rytus nuo Vytogalinės miško, prie Gebenės intako ištakų. Iki Ringalių yra 2 km, iki Vytogalos – 3.

Gyventojai

Šaltiniai 

Šilalės rajono savivaldybės gyvenvietės
Bytaučiai

Bytaučiai – kaimas Šilalės rajono savivaldybėje, prie Noralio upelio ištakų. Šalia eina kelias .

Istorija 
LTSR laikais priklausė Kaltinėnų apylinkei.

Gyventojai

Šaltiniai 

 

Šilalės rajono savivaldybės gyvenvietės
Gerdučiai

Gerdučiai – kaimas Šilalės rajono savivaldybėje, Šilalės kaimiškoje seniūnijoje, kairiajame Noralio krante. Aukščiausiais kaimo taškas – 147,8 m.

Gyventojai

Šaltiniai 

Šilalės rajono savivaldybės gyvenvietės
Ivanovo sritis

Ivanovo sritis () – sritis Rusijos vakaruose. Centras – Ivanovas.

Geografija 
Sritis yra Rytų Europos lygumoje. Būdingas lygus paviršius, vietomis kalvotas (iki 170 m). Klimatas labai žemyninis, vidutinė sausio temperatūra -12 °C, liepos +18 °C. Vidutinis metinis kritulių kiekis – apie 600 mm. Dirvožemiai pelkėti. Vyrauja spygliuočių ir mišrieji miškai.

Sritis patenka į Volgos baseiną: šiauriniu pakraščiu teka Volga (Gorkio tvenkinys), pietiniu – jos intakas Kliazma (su Uvode, Nerle, Teza, Luchu). Didžiausias ežeras – Rubskojė (2,97 km²).

Gyventojai 
2010 m. 90,63 % srities gyventojų buvo rusai, 0,72 % – ukrainiečiai, 0,63 % – totoriai, 0,44 % – armėnai.

Miestai 

Didžiausi miestai 2002 m. (> 25 tūkst. gyventojų):
 Ivanovas
 Kinešma
 Šuja
 Furmanovas
 Vičiuga
 Teikovas
 Kochma
 Rodnikai

Galerija

Šaltiniai 

Rusijos sritys
Juškaičiai (Šilalė)

Juškaičiai – kaimas Šilalės rajono savivaldybėje, Upynos seniūnijoje, 2 km į pietryčius nuo Upynos, prie Agluonos ištakų. Kaimas dar vadinamas Juškiškės vardu.

Gyventojai

Šaltiniai 

Šilalės rajono savivaldybės gyvenvietės
Kartenos valsčius

Kartenos valsčius () – buvęs administracinis-teritorinis vienetas dabartinės šiaurės vakarų Lietuvos teritorijoje, į rytus nuo Kretingos. Centras – Kartena.

Istorija 

Valsčius įkurtas 1861 m. Panaikintas 1950 m. birželio 20 d., jo teritorija priskirta Kretingos rajonui (5 apylinkės), Plungės rajonui (1 apylinkė) ir Salantų rajonui (2 apylinkės).

|-
| 1923 || 248 || 7501 || 1482 || ||
|-
| 1949-01-01  || 250 || || || 8 apylinkės  ||
|}

Vadovai 
 K. Domarkas, vykdomojo komiteto pirmininkas iki 1941 m.

Suskirstymas

Gyvenvietės 

1923 m. surašymo metu valsčiuje buvo šios gyvenvietės:

 Abakų k.
 Aleksandravos k.
 Anužių k.
 Asteikių k.
 Balsiškių (Šešaičių) k.
 Baltmiškio k.
 Bauplių k.
 Bučnių k.
 Budrių k.
 Bulikų k.
 Bumbulių k.
 Čigonėlių k.
 Dauginčių k.
 Diburių k.
 Drungilų k.
 Eitučių k.
 Gaudučių dv.
 Gaudučių k.
 Grabšičių dv.
 Grabšičių k.
 Kačaičių k.
 Kalniškių k.
 Kalnogrikštų k.
 Kartenos dv.
 Kartenos glžk. st.
 Kartenos mstl.
 Kulupėnų k.
 Kupšių k.
 Labgaudžių vs.
 Liepgivių k.
 Lignugariškės (Šileikinio) k.
 Lubių (Kalniškių) k.
 Lugnalių k.
 Lukauskių plv.
 Mamių k.
 Martinaičių k.
 Mikališkių dv.
 Mikoliškių k.
 Mišučių dv.
 Mišučių k.
 Nausodžio k.
 Pakutavėnų k.
 Papievių k.
 Pecelių k.
 Pristovų k.
 Puidogalio k.
 Raguviškių k.
 Sakuočių k.
 Smilkščių k.
 Struopelių k.
 Šatilgalio k.
 Vaitkių vs.
 Velaičių k.
 Žutautų k.
 Žutautų-Medsėdžių k.
</div>

Gyventojai

Tautinė sudėtis 

1923 m. gyveno 7501 žmogus:

 Lietuviai - 98,75% (7407);
 Žydai - 0,47% (35);
 Vokiečiai - 0,44% (33);
 Kiti - 0,35% (26).

Žymūs žmonės 

|-
| 1939 || Vėlaičiai || Vladislavas Domarkas, inžinierius ||
|-
| 1944 || Baubliai || Rimantas Daugintis, skulptorius || 1990
|}

Šaltiniai 

Kretingos apskrities valsčiai
Telšių apskrities valsčiai
Mankaičiai

Mankaičiai – kaimas Šilalės rajono savivaldybėje, 3 km į pietvakarius nuo Upynos.

Gyventojai

Šaltiniai 

Šilalės rajono savivaldybės gyvenvietės
Negėrai

Negėrai – kaimas Šilalės rajono savivaldybėje, Upynos seniūnijoje, dešiniajame Bremenos upelio krante, 1 km į rytus nuo Naujojo Obelyno.

Gyventojai

Šaltiniai 

Šilalės rajono savivaldybės gyvenvietės
Žakaimė

Žakaimė – kaimas Šilalės rajono savivaldybėje, Upynos seniūnijoje, 3 km į rytus nuo Upynos, ryčiau Agluonos ištakų, prie pat Tauragės – Šilalės rajonų ribos.

Gyventojai

Žymūs žmonės 
 Žakaimėje 1941 m. gegužės 5 d. gimė Lietuvos gydytoja kardiologė, habilituota biomedicinos mokslų daktarė Regina Gražulevičienė.

Šaltiniai 

Šilalės rajono savivaldybės gyvenvietės
Aventura

Aventura – iš Dominikos Respublikos kilusi, bet dabar Niujorke veikianti R&B ir bačata stiliaus muzikos grupė.

Grupę 1994 m. sukūrė pusbroliai Romeo ir Henry Santos, bei broliai Max ir Lenny Santos. Pradžioje vadinosi „Los Teenagers“ (paaugliai), bet vėliau persivadino į „Aventura“ (nuotykis). 1999 m. pasirašė sutartį su įrašų kompanija BMG ir išleido populiarumą atnešusį albumą We Broke the Rules.

Žymiausios Aventura dainos yra Cuando Volverás ir Obsesión (su Judy Santos).

Diskografija 
 Generation Next (1999 m.)
 We Broke the Rules (2002 m.)
 Love & Hate (2003 m.)
 Unplugged (2004 m.)
 God’s Project (2005 m.)
 K.O.B. Live (2006 m.)
 Kings Of Bachata: Sold Out At Madison Square Garden (2007 m.)
 Live! 2002 (2011 m.)
 14 + 14 (2011 m.)
 Todavía Me Amas: Lo Mejor De Aventura (2016 m.)

Nuorodos 
 
 Daina Obsesión

JAV atlikėjai
Vilniaus oro uosto geležinkelio stotis

Vilniaus oro uosto geležinkelio stotis pastatyta 2008 m. geležinkelio stotis, iš kurios kursuojančiais traukiniais galima greičiausiai (palyginti su kitomis transporto rūšimis) pasiekti centrinę Vilniaus miesto dalį.

Istorija 

Vilniaus oro uosto geležinkelio stoties statybos prasidėjo 2008 metų birželio mėnesį, o 2008 m. spalį įvyko oficialus jungties tarp Vilniaus oro uosto ir Vilniaus centrinės geležinkelio stoties atidarymas.

Riedmenys 
Maršrutu Vilniaus centrinė geležinkelio stotis–Vilniaus oro uostas kursuoja įvairūs dyzeliniai savaeigiai traukiniai, tarp jų - 93 vietų automotrisės PESA 620M, dvivagoniai traukiniai PESA 630MiL.

Nuorodos 
 Lietuvos geležinkelių svetainė (lietuvių, anglų k.)
 Vilniaus tarptautinio oro uosto svetainė

Vilniaus geležinkelio stotys
Birmingamo tarptautinė geležinkelio stotis

Birmingamo tarptautinė geležinkelio stotis () – geležinkelio stotis JK, Anglijoje, Solihalo savivaldybėje, šalia Birmingamo. Aptarnauja Birmingamo tarptautinį oro uostą ir Nacionalinį parodų centrą. Yra prie Vakarų pakrantės geležinkelio linijos (Londonas-Edinburgas).

Stotį aptarnauja 3 bendrovės: London Midland (vietiniai reisai tarp Birmingamo ir Koventrio), Virgin Trains (Londonas-Birmingamas, Londonas – Vulverhamptonas) ir CrossCountry (į Bornmutą, Redingą, Birmingamą, Mančesterį, Glazgą).

Stotis atidaryta 1975 m. Yra 5 platformos.

Jungtinės Karalystės geležinkelio stotys
Birmingamas
Birmingham New Street geležinkelio stotis

Birmingham New Street geležinkelio stotis () – pagrindinė Birmingamo miesto (JK, Anglija) geležinkelio stotis. Įsikūrusi miesto centre prie Vakarų Pakrantės pagrindinės linijos ir vietinių linijų mazgo. Iš stoties vyksta reisai į didžiuosius šalies miestus – Londoną, Liverpulį, Mančesterį, Škotijos miestus, Kardifą, Bristolį, Penzasą, Notingamą, Lesterį, Šriusberį, Niukaslį. Taip pat aptarnauja Vakarų Midlandso konurbaciją (iki Ličfildo, Redičo). Stotį aptarnauja šios geležinkelio bendrovės: Arriva Trains Wales, CrossCountry, London Midland, Virgin Trains.

Yra 13 platformų. Stoties pastate įrengtas didelis prekybos centras.

Jungtinės Karalystės geležinkelio stotys
Birmingamas
Five Ways geležinkelio stotis

Five Ways geležinkelio stotis () – geležinkelio stotis Birmingamo mieste (JK, Anglija), aptarnaujanti Five Ways ir Lee Bank rajonus. Isikūrusi prie Cross-City linijos (Redičas-Birmingham New Street-Ličfildas). Aptarnaujanti bendrovė – London Midland.

Stotis atidaryta 1978 m. Yra 2 platformos.

Birmingamas
Jungtinės Karalystės geležinkelio stotys
University geležinkelio stotis

University geležinkelio stotis () – geležinkelio stotis Birmingame (JK, Anglija), Edžbastono rajone. Aptarnauja Birmingamo universitetą ir Karalienės Elžbietos ligoninę. Yra prie Cross-City linijos (Redičas-Birmingham New Street-Ličfildas), aptarnaujamos bendrovės London Midland, taip pat kelis reisus vykdo CrossCountry. Šalia stoties iškastas Birmingamo kanalas.

Geležinkelio stotis atidaryta 1978 m. Yra 2 platformos.

Reisai 

 Iš 1 platformos: Four Oaks, Lichfield City, Lichfield Trent Valley, Birmingham New Street (visi London Midland), Nottingham (CrossCountry)
 Iš 2 platformos: Longbridge, Redditch, Hereford (London Midland), Cardiff Central (CrossCountry)

Birmingamas
Jungtinės Karalystės geležinkelio stotys
London Midland

London Midland – Jungtinės Karalystės geležinkelių bendrovė. Aptarnauja teritoriją nuo Londono ir Birmingamo (Vakarų Pakrantės pagrindinę liniją). Veikia nuo 2007 m., pakeitė iki tol buvusius operatorius Central Trains ir Silverlink.

Reisai 

London Midland skirstoma į 2 subkompanijas:
 London Midland Express
 Birmingham New Street – Liverpool Lime Street
 London Euston – Northampton – Birmingham New Street
 London Euston – Crewe
 London Euston – Liverpool Lime Street
 London Midland City
 Birmingham New Street – Northampton
 Birmingham New Street – Wolverhampton
 Lichfield – Birmingham New Street – Redditch (Cross-City linija)
 Birmingham New Street – Walsall – Stafford (Chase linija)
 Birmingham New Street – Shrewsbury
 Birmingham New Street – Hereford pro Bromsgrove
 Worcester – Birmingham Snow Hill – Leamington Spa / Stratford – upon-Avon (Snow Hill linija)
 Stourbridge Junction – Stourbridge Town
 Coventry – Nuneaton
 Walsall – Wolverhampton

Traukiniai 

Bendrovė naudoja šiuos traukinius:
 British Rail Class 150
 British Rail Class 153
 British Rail Class 170
 British Rail Class 321
 British Rail Class 323
 British Rail Class 350
 British Rail Class 139

Jungtinės Karalystės įmonės
Jungtinės Karalystės transportas
Geležinkelių kompanijos
CrossCountry

CrossCountry – Jungtinės Karalystės geležinkelio bendrovė. Veikia nuo 2007 m., aptarnauja daugumą geležinkelio linijų šalyje. Pakeitė iki tol veikusią Virgin Trains, bei kai kuriuos Central Trains reisus.

Reisai 

Pagrindinės aptaraujamos linijos:
 Plimutas – Edinburgas Waverley (per Lydsą)
 Redingas – Niukaslis (per Donkasterį)
 Bristolio Temple Meads – Mančesterio Piccadilly
 Bornmutas – Mančesterio Piccadilly (per Koventrį)
 Kardifo Central – Notingamas
 Birmingham New Street – Lesteris ir Stansted oro uostas

Traukiniai 
Bendrovė naudoja šiuos traukinius:
 British Rail Class 170
 British Rail Class 220
 British Rail Class 221
 British Rail Class 43 (HST)
 British Rail Mark 3

Jungtinės Karalystės transportas
Jungtinės Karalystės įmonės
Geležinkelių kompanijos
FK Advoco Vilnius

Vilniaus „Advoco“, dar žinoma kaip „A komanda“ – Lietuvos futbolo klubas iš Vilniaus.

Istorija

„Advoco“ įkurtas 2004 m. kaip advokatų, advokatų padėjėjų ir teisininkų klubas. Pirmos oficialios rungtynės žaistos 2004 m. birželio 18 d. „Vėtros“ stadione su Latvijos prokuratūros futbolo komanda tarptautiniame futbolo turnyre „Justitia 2004“, kuriame dalyvavo Lenkijos, Latvijos, Estijos ir Lietuvos prokuratūrų bei Seimo komandos. 

2020 m. prie komandos panoro prisijungti kitas Vilniaus klubas - IFEX Margiris. Pirmoji komanda "A komanda-Margiris" žaidė III lygoje, o antroji, "A komanda-Margiris B" - SFL D divizione.

Pavadinimų kaita:
 2004 - Advoco
 2015 - Advoco-A komanda
 2016 - Advoco
 2017 - Advoco-A komanda
 2019 - A komanda 
 2020 - A Komanda-Margiris
 2021 - A Komanda-IFEX Margiris

Logotipas

Sezonai

LFF varžybos 

|}

SFL varžybos 

|}

7x7 Lygos varžybos 

|}

Dubleriai 
2020 m. - "A Komanda - Margiris B"

 
 
|}

Šaltiniai

Nuorodos 

Lietuvos futbolo klubai
Vilniaus futbolas
advokatūra Lietuvoje
FK Viltis Vilnius

Vilniaus futbolo klubas „Viltis“, o trumpai Vilniaus „Viltis“ bei FK „Viltis“– Lietuvos futbolo klubas iš Vilniaus.

Istorija 
„Vilties“ futbolo komanda Vilniuje žinoma nuo vėlyvo sovietmečio. 1990 m. ji dar žaidė Aukščiausiojoje lygoje, tačiau 1992 m. vasarą iširo.

2008 m. Vilniaus Žirmūnų mikrorajone futbolo klubas „Viltis“ atkurtas. Klubo steigėju ir direktoriumi tapo Mindaugas Bielinskas. Balandžio 13 d. klubas debiutavo SFL „Carlsberg“ Taurės pirmajame etape. Nugalėtas „Šaltupis“ 3:2 ir sėkmingai pasiektas taurės šešioliktfinalis. Vėliau sekė daug pralaimėjimų. Pirmoji pergalė lygoje pasiekta gegužės 25 d., kai namuose buvo sutriuškinti „Seto“ futbolininkai 7:1. 2008 m. SFL pavasario ratą baigtas užimant priešpaskutinę vietą D2 divizione. Rudens rate klubas liko devintas.

2009 m. pavasarį gauta teisė žaisti D1 divizione. Performavus ekipos sudėtį, divizione per 11 rungtynių praleista rekordiškai mažai - vos 3 įvarčiai ir užimta pirmoji vieta. Rudens rate sekėsi gerokai prasčiau ir tarp 12 ekipų „Viltis“ liko devintoje vietoje. Vėliau tais pačiais metais, žiemą, pirmą kartą klubas kovojo „Sportimos“ manieže vykstančiame turnyre – „Umbro Cup“. Debiutavę D (paskutiniame) divizione pateko tarp šešių ekipų, kurios jau po pirmojo rato iškovojo vietą C divizione. Toliau sėkmingai rungtyniavo ir iškovojo pirmąją poziciją, gavo teisę 2010 m. turnyre, kovą pradėti jau B divizione. Taip pat turnyre vyko atskiros, Taurės varžybos. Jose iš 50 ekipų „Viltis“ užėmė 3-4 vietas. „Umbro Cup“ rungtynių rezultatai - 22 pergalės, 1 lygiosios ir 6 pralaimėjimai.

2020 m. pateko į Antrą lygą, kuri tais metais vyko 1,5 rato sistema. Po pirmojo etapo užėmė 9 vietą ir antrame rate kovojo dėl 9-14 vietų. Galutinėje komandų rikuotėje užėmė devintą vietą.

2022 m. licencijavosi Antrai lygai. Tapo vienu iš dalyvių, kurie rungtyniavo 2022 m. Antroje lygoje.

Sezonai 

|}

SFL varžybos 

|}

Dubleriai 
2018 m. buvo suburta dublerių komanda „Viltis B“, ir debiutavo SFL A divizione.

|}

Išnašos

Nuorodos 
 http://www.fkviltis.lt
 http://www.futbolinis.lt/content/team/2401/lt
 SOFASCORE

Lietuvos futbolo klubai
Vilniaus futbolas
SC Narjanta Kupiškis

Kupiškio „Narjanta“ – Lietuvos futbolo klubas iš Kupiškio.

Istorija 

Komanda žinoma nuo 1996 m.

Dabartinis klubas įkurtas 2008 m. kovo 6 d., dalyvauja mėgėjų turnyruose. 2008 m. Lietuvos A lygos paplūdimio futbolo čempionate komanda užėmė 6 vietą.  Nuo 2009 m. žaidžia III lygos Utenos zonoje (iki tol žaidė Panevėžio zonoje).

2018 m. pirmenybėse dalyvavo vos keturios komandos. Pirmame etape komandos susitiko po du kartus, namie ir išvykoje. Po pirmojo etapo rokiškėnai buvo pirmi. Pusfinalio rungtynėse Rokiškyje, vietos FK Rokiškis gana lengvai 4-0 nugalėjo Kupiškio ekipą. rungtynėse dėl trečios vietos kupiškėnai palaužė FSK Anykščiai ir iškovojo trečią vietą. O rokiškėnai liko antroje vietoje.

Sezonai 

|}

Salės futbolas 
Klubas dalyvavo 2019-2020 m. salės futbolo varžybose. Panevėžio apskrities B divizione užėmė 6 vietą pirmąjame etape, o atkrintamąjame etape ikovojo 3 vietą. 2020-2021 m. sezonas neįvyko dėl COVID-19.

Paplūdimio futbolas 
2019 m. Stiklita Lietuvos paplūdimio futbolo čempionate užėmė 3 vietą. 2020 m. grupėje užėmė 2 vietą, o atkrintamąjame etape – 4 vietą. 2021 m. grupėje užėmė 2 vietą, o atkrintamąjame etape iškrito ketvirtfinalyje. 

2021 m. Lietuvos paplūdimio futbolo taurės varžybose iškrito ketvirtfinalyje.

Sudėtis (2018)
 nežinoma

Šaltiniai

Nuorodos 

 Utenos AFF puslapio informacija

Narjanta
Kupiškis
Pabremenis

Pabremenis – kaimas Šilalės rajono savivaldybėje, Upynos seniūnijoje, kairiajame Bremenos upelio krante, 1 km į pietryčius nuo Naujojo Obelyno. Saugomas Pabremenio akmuo.

Gyventojai

Šaltiniai 

Šilalės rajono savivaldybės gyvenvietės
Paiekvedis

Paiekvedis – kaimas Šilalės rajono savivaldybėje, Upynos seniūnijoje, kairiajame Iekvedos ir dešiniajame Akmenyno upelio krante, 1 km į pietryčius nuo Varsėdžių. Kaimas įsikūręs prie 3 upelių santakos, kuri sudaro „kryžių“, nes du upeliai įteka į trečiąjį vienoje vietoje, abiejuose upelio krantuose.

Gyventojai

Šaltiniai 

Šilalės rajono savivaldybės gyvenvietės
Papaukštkalnis

Papaukštkalnis – kaimas Šilalės rajono savivaldybėje, Upynos seniūnijoje, dešiniajame Upynalės krante, 3 km į šiaurės vakarus nuo Upynos.

Gyventojai

Šaltiniai 

Šilalės rajono savivaldybės gyvenvietės
Patulė

Patulė – kaimas Šilalės rajono savivaldybėje, Upynos seniūnijoje, dešiniajame Tulės upelio krante netoli jos žiočių prie Šunijos, 2 km į pietvakarius nuo Upynos.

Gyventojai

Šaltiniai 

Šilalės rajono savivaldybės gyvenvietės
SK Saulininkas Šiauliai

Šiaulių „FC Saulininkas“ – Lietuvos futbolo klubas iš Šiaulių.

Istorija

Klubas įkurtas 2007 m. pradžioje. 

Nuo 2008 m. žaidžia III lyga (Šiaulių zonoje), dalyvauja LFF taurės turnyruose. Komanda žaidžia ir mažojo futbolo turnyruose.

2018 m. ŠAFF III lygos pirmenybėse liko ketvirtoje vietoje. Rezultatyvumu išsiskyrė Kęstutis Kucevičius, šiame sezone pelnęs 13 įvarčių.

Treniruojasi stadione Statybininkų g.

Sezonai 

|}

Išnašos

Nuorodos 

Saulininkas
Šiaulių futbolas
FK Kėdainių SM

Kėdainių SM – Lietuvos futbolo klubas iš Kėdainių. Tai Kėdainių sporto mokyklos futbolo komanda.

Istorija

Mokyklos komanda Lietuvos varžybose nedalyvauja, tačiau 2008 m. išbandė jėgas LFF taurės turnyre, kur nugalėjo Kaišiadorių „Baltus“, bet pralaimėjo Vilniaus „Snorui“.

Sezonai 

|}

Nuorodos 

Kėdainių SM
Kėdainių futbolas
Lietuvos moksleivių sportas
Paupis (Šilalė)

Paupis – kaimas Šilalės rajono savivaldybėje, Upynos seniūnijoje, dešiniajame Akmenyno upelio krante, 1 km į šiaurę nuo Varsėdžių.

Gyventojai

Šaltiniai 

Šilalės rajono savivaldybės gyvenvietės
Pavarsėdis

Pavarsėdis – kaimas Šilalės rajono savivaldybėje, Upynos seniūnijoje, dešiniajame Akmenyno upelio krante, 1 km į šiaurę nuo Varsėdžių.

Gyventojai

Šaltiniai 

Šilalės rajono savivaldybės gyvenvietės
Pazimkalnis

Pazimkalnis – kaimas Šilalės rajono savivaldybėje, Upynos seniūnijoje, 1 km į šiaurę nuo Upynos.

Gyventojai

Šaltiniai 

Šilalės rajono savivaldybės gyvenvietės
Petkalnis

Petkalnis – kaimas Šilalės rajono savivaldybėje, Upynos seniūnijoje, kairiajame Šunijos krante, 1 km į pietus nuo Upynos. Kaimo šiaurėje yra senosios Upynos žydų kapinės.

Gyventojai

Šaltiniai 

Šilalės rajono savivaldybės gyvenvietės
Plaušiniškė

Plaušiniškė – kaimas Šilalės rajono savivaldybėje, kairiajame Akmenos krante, prie jos ir Akmenyno santakos, 2 km į šiaurės vakarus nuo Varsėdžių.

Gyventojai

Šaltiniai 

Šilalės rajono savivaldybės gyvenvietės
Rudaliai

Rudaliai – kaimas Šilalės rajono savivaldybėje, Upynos seniūnijoje, 1 km į rytus nuo Akmenos upės kairiojo kranto, pusiaukelėje tarp Pakoplyčio ir Kazokų.

Gyventojai

Šaltiniai 

Šilalės rajono savivaldybės gyvenvietės
Užkalnis

Užkalnis – kaimas Šilalės rajono savivaldybėje, Upynos seniūnijoje, kairiajame Akmenyno upelio krante, 1 km į pietus nuo Varsėdžių.

Gyventojai

Šaltiniai 

Šilalės rajono savivaldybės gyvenvietės
Senasis Obelynas

Senasis Obelynas – kaimas Šilalės rajono savivaldybėje, Upynos seniūnijoje, 1 km į rytus nuo kairiojo Akmenos upės kranto ir 1 km nuo Naujojo Obelyno. Kaime yra kapinynas. Taip pat stovi atgimimo kryžius, pirmą kartą pastatytas 1938 m., o atstatytas ir pašventintas 1989 m. spalio 8 d., netoli kryžiaus auga 1930 m. sodintas ąžuolas Vytauto Didžiojo 500 metų mirties metinėms paminėti.

Kaimas minimas nuo 1562 m.

Gyventojai

Žymūs žmonės 
 Senajame Obelyne 1919 m. spalio 16 d. gimė lietuvių gydytojas reumatologas, habilituotas biomedicinos mokslų daktaras Pranciškus Erelis.

Išnašos

Nuorodos 
 

Šilalės rajono savivaldybės gyvenvietės
Rusų Obelynas

Rusų Obelynas – kaimas Šilalės rajono savivaldybėje, Upynos seniūnijoje, 1 km į pietus nuo Senojo Obelyno. Po 1863 m. sukilimo Obelyno gyvenvietėje apgyvendinti 57 rusai, nuo kurių ir kilo kaimo pavadinimas, vėliau rusai asimiliavosi su žemaičiais ir liko tik vietovardžio pavadinimas.

Gyventojai

Šaltiniai 

Šilalės rajono savivaldybės gyvenvietės
Prūsijos kunigaikštystė

Prūsijos kunigaikštystė (arba Prūsija, Kunigaikštiškieji Prūsai; ) – vokiečių valstybė pietryčių Pabaltijyje 1525–1701 m. Plotas apie 31 000 km². Sostinė – Karaliaučius, kiti žymesni miestai – Klaipėda ir Tilžė. Gyveno lietuviai (lietuvninkai), lenkai (mozūrai), prūsai, vokiečiai (dauguma bajorai, miestiečiai, laisvieji valstiečiai, kitos tautybės – daugiausia baudžiauninkai).

Istorija 

1525 m. balandžio 10 d. Krokuvos sutartimi su Žygimantu Senuoju paskutinis Vokiečių ordino didysis magistras Albrechtas Brandenburgietis teokratinę Vokiečių ordino valstybę reorganizavo į pasaulietinę Prūsijos kunigaikštystę, pats tapo hercogu. Prūsija tapo pirmąja Europoje protestantiška šalimi. Iki 1657 m. buvo Lenkijos karalystės vasalė, 1618–1701 m. sujungta personaline unija su Brandenburgu ir valdyta iš Berlyno. Nuo XVII a. vidurio faktiškai jungtinės Brandenburgo ir Prūsijos valstybės autonominė dalis. Nuo 1525 m. įvesta valstybinė religija – liuteronybė. 

1530 m. kunigaikščio Albrechto pavedimu lietuviškos pamaldos buvo įvestos Tilžėje, 1531 m. Karaliaučiuje, 1536 m. Įsrutyje. 1544 m. rugpjūčio 17 d. įkurtas Karaliaučiaus universitetas, vienas svarbiausių protestantizmo židinių Europos rytuose bei itin žymus lietuvių evangelikų liuteronų dvasininkų, kartu ir lietuvių raštijos darbuotojų rengimo centras. 1544–1829 m. Karaliaučiaus universitete mokėsi jaunuoliai iš maždaug 400 Mažosios Lietuvos vietovių, iš viso apie 13 370 studentų. 1547 m. Karaliaučiuje, Hanso Veinreicho spaustuvėje išleista M. Mažvydo parengta pirmoji lietuviška knyga „Katekizmo prasti žodžiai“.

1701 m. kunigaikštystė tapo Prūsijos karalystės provincija. XVI a. kunigaikštystėje baigė susidaryti Mažosios Lietuvos ir XVII a. – Mozūrijos sritys.

Valdymas 
1525 m. Prūsijos kunigaikštystėje buvo sudaryti nauji administraciniai teritoriniai vienetai: didieji valsčiai (), į kuriuos įėjo mažesni valsčiai (). Visa valstybė buvo suskirstyta į 3 dideles sritis, kurios susidėjo iš didžiųjų valsčių:
 Sembos sritis (vad. Žemutinė Prūsija) susidėjo iš 10 valsčių: Žiokų, Žuvininkų, Tepliuvos, Noihauseno, Labguvos, Toplaukio, Įsruties, Ragainės, Tilžės ir Klaipėdos.
 Notangos srityje buvo 13 valsčių: Balgos, Brandenburgo, Ylavos, Barštyno, Bartų, Unguros, Leko, Alėckos, Lėciaus, Johanisburgo, Reino, Rastenburgo ir Zeehesteno.
 Oberlando srityje (vad. Aukštutinė Prūsija) buvo 8 valsčiai: Prūsų Olandijos, Morungo, Osterodės, Lybštadto, Lybemiulės, Hohenšteino, Ryzenburgo ir Marienverderio.

Valsčiaus viršininkas vadinosi hauptmanu (). Jis buvo teisėjas, policijos viršininkas, tvarkė ir ūkinius reikalus. Tepliuvos, Žiokų, Žuvininkų ir Brandenburgo hauptmanai sudarė Prūsijos kunigaikščio Tarybą, arba keturių kolegiją. Klaipėdos apskritis, sudaryta po Prūsijos kunigaikštystės susikūrimo, 1525 m. vadinta . 

Prūsijos valdovai savo raštinėje Berlyne laikė mažiausiai du tarnautojus susirašinėjimui su lietuviškąja provincija lietuvių kalba vesti.

Šaltiniai
ULEB Europos taurės 2008–2009 m. sezonas

2008-2009 m. ULEB Europos taurės (anksčiau žinomos kaip ULEB taurė) sezonas – šeštasis Europos vyrų klubinio krepšinio turnyro sezonas. Turnyro čempionais tapo Vilniaus „Lietuvos Ryto“ krepšininkai.

Atstovavimas šalims

Atrankos turnyras 
Prieš reguliarųjį ULEB Europos taurės sezoną 23 klubai turėjo dalyvauti atrankos varžybose, iš kurių 8 iškovojo teisę dalyvauti pagrindiniame turnyre, o kitos ekipos buvo deleguotos į trečiąjį pagal pajėgumą Europos Iššūkio taurės turnyrą.

Pirmasis atrankos etapas

Antrasis atrankos etapas

Pirmasis etapas

Grupė A

Grupė B

Grupė C

Grupė D

Grupė E

Grupė F

Grupė G

Grupė H

Antras etapas 
Antras etapas prasidėjo sausio 27 dieną ir baigėsi kovo 10 dieną.

Grupė I

Grupė J

Grupė K

Grupė L

Finalai 
Finalinis etapas vyko Turine (Italijoje) nuo balandžio 2 dienos iki balandžio 5 dienos.

Išnašos

Nuorodos 
 ULEB svetainė

ULEB Europos taurės sezonai
2008 sporte
Bastilija

Bastilija () – Paryžiaus tvirtovė su aštuoniais bokštais ir 30 m aukščio sienomis.

Istorija 
Pastatyta 1370–1382 m. saugoti šiaurinėms Paryžiaus sienoms. Nuo XV a. joje kalinti kaliniai. XVI a. iš tvirtovės virto kalėjimu, kur nuo Liudviko XIV valdymo laikotarpio buvo kalinami politiniai kaliniai. XVII–XVIII a. simbolizavo tironiją ir absoliutizmą. 1789 m. liepos 14 d. buvo užimta ir 7 jos kaliniai paleisti. Tų pačių metų rudenį tvirtovė buvo nugriauta, o jos akmenys buvo panaudoti Santarvės tilto statybai.

Kasmet liepos 14 d.. Prancūzijoje minima nacionalinė šventė – Bastilijos paėmimo diena.

Šaltiniai 

Prancūzijos istorija
Kalėjimai
Fortifikacija
Tilžės-Ragainės apskritis

Tilžės-Ragainės apskritis () buvo 1922–1945 m. Vokietijos rytuose.

Istorija 

Apskritis sudaryta 1922 m. liepos 21 d. Veimaro respublikos įstatymu dėl bendruomenių sudarymo ir administravimo naujos tvarkos Rytų žemėse (Ostmarke) iš Vokietijai likusios Ragainės apskrities dalies ir dalies Tilžės apskrities. Per 1938 m. liepos 16 d. teritorinę reformą pakeistos kai kurių savivaldybių ribos ir vietovių pavadinimai. Vokietijai vėl okupavus dešinįjį Nemuno krantą, 1939 m. rugpjūčio 24 d. prijungta Pagėgių apskritis. 

Tilžės-Ragainės apskrities lietuviai išsirinkdavo savo atstovus į Prūsijos landtagą ir Vokietijos Reichstagą.

1939 m. jungtinėje apskrityje buvo 271 gyvenvietė. Visa apskritis išsidėsčiusi žemoje lygumoje, beveik nėra ežerų, bet daug upelių, miškų. 1939 m. apskrities plotas buvo 98 486 ha, gyveno 56 717 žmonių, 51 gyv./km². Prijungus teritorijas į šiaurę nuo Nemuno gyventojų padaugėjo iki 84 723.

1944 m. rudenį apskritį okupavo TSRS kariuomenė. Po Antrojo pasaulinio karo sudaryta Potsdamo sutartis 50 metų kraštą perdavė valdyti Tarybų Sąjungai. Buvo sudaryta Kaliningrado sritis, joje – Nemano rajonas, apėmęs beveik visą apskritį.

|-
| 1925 || || 57.405 || ||
|-
| 1933 || || 57.454 || ||
|-
| 1939 || 110 || 56.084 (ar 56.117, ar 84.723) || ||
 271 gyvenvietė
|}

Gyventojai

Šaltiniai

Nuorodos 
 Kraštiečių tinklalapis 

Ragainės apskritis
Tilžės apskritis
Ramygalos rajonas

Ramygalos rajonas – 1950–1962 m. LTSR administracinis-teritorinis vienetas vidurio Lietuvoje, į pietus nuo Panevėžio. Centras – Ramygala.

Istorija 

Rajonas sudarytas 1950 m. birželio 20 d. iš buvusios Panevėžio apskrities 37 apylinkių, Ukmergės apskrities 4 apylinkių ir Kėdainių apskrities 3 apylinkių. 1950–1953 m. įėjo į Šiaulių sritį. 1954 m. Ramygalos rajonui atiteko Kėdainių rajono 1 apylinkė. 1955, 1957 ir 1962 m. šiek tiek keitėsi ribos. 1962 m. gruodžio 8 d. rajonas panaikintas, jo teritorija perduota Panevėžio rajonui. 

Rajone leistas laikraštis „Tarybinė tėvynė“.

|-
| 1950 m.  || || || 44 apylinkės ||
|-
| 1954 m.  || || || 17 apylinkių || 1 miestas (Ramygala), 5 miesteliai (Krekenava, Pagiriai, Šilai, Truskava, Vadokliai)
|-
| 1959 m.  || 1002 || 24 023 || 16 apylinkių || 1 miestas, 5 miesteliai
|-
| 1962 m. || 997 || || 16 apylinkių || 1 miestas
|}

Šaltiniai
Apidėmės

Apidėmės – kaimas Šilalės rajono savivaldybėje, Šilalės kaimiškojoje seniūnijoje, 3 km į pietus nuo Šilalės, prie Ilgočio ištakų. Aukščiausias kaimo taškas – 107,2 m. Apidėmių rytiniu pakraščiu yra nutiestas krašto kelias .

Gyventojai

Šaltiniai 

Šilalės rajono savivaldybės gyvenvietės
Brokštėnai

Brokštėnai – kaimas Šilalės rajono savivaldybėje, Šilalės kaimiškojoje seniūnijoje, piečiau Yžnės tvenkinių ir truputį į šiaurę nuo A1 automagistralės.

Gyventojai

Šaltiniai 

Šilalės rajono savivaldybės gyvenvietės
Eidžiotai (Šilalė)

Eidžiotai – kaimas Šilalės rajono savivaldybėje, Šilalės kaimiškojoje seniūnijoje, 1 km į šiaurės vakarus nuo Bytlaukio. Aukščiausias kaimo taškas 162,3 m.

Gyventojai

Šaltiniai 

Šilalės rajono savivaldybės gyvenvietės
Gedėliškė

Gedėliškė – kaimas Šilalės rajono savivaldybėje, Šilalės kaimiškojoje seniūnijoje, 7 km į pietus nuo Šilalės, prie kelio , kairiajame Žiuržmočio krante.

Gyventojai

Šaltiniai 

Šilalės rajono savivaldybės gyvenvietės